Veebileht ERSP.ee on pooleteistkümne aasta vältel koos mitme teise sõltumatu infokanaliga püüdnud rahvast ärgitada mõtlema, paljastades armutult äraandliku poliitkartelli ahnusest ja alatusest ajendatud tegusid. Eesti on rahvusliku hääbumise teel, mõtlevad inimesed põgenevad elamisväärse elu nimel võõrsile või  sulguvad siseemigratsiooni, loobudes närvikava säilimise huvides ajalehtede lugemisest ja teleri vaatamisest. Kahjuks paljud meie rahvuskaaslased on loobunud mitte ainult tahtest olla riigi peremees, vaid mõtlemisest üldse, eelistades riigi kodanikuks olemisele selgrootu vihmaussina eksisteerimist.